Diari Oficial de la Generalitat Valenciana


Sumari del DOGV 9709, del 23-10-2023 (2023/10456)

Anunci de la consulta pública prèvia sobre el Pla estratègic de subvencions de la Presidència de la Generalitat per al període 2024-2027.
-----------------------------------------------------------------------------------------------------------------------------------------

### Dades del document

Número de DOGV
:   9709

Data del DOGV
:   23-10-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/10402


Data del document
:   16-10-2023

Organisme emissor
:   Presidència de la Generalitat

Tipus de document
:   Anunci

Descriptors 

:   * cooperació administrativa

Anunci de la consulta pública prèvia sobre el Pla estratègic de subvencions de la Presidència de la Generalitat per al període 2024-2027. [2023/10416]  
La Sotssecretària de la Presidència de la Generalitat, que té atribuïda, per delegació del president de la Generalitat, la competència per a l'aprovació del Pla estratègic de subvencions de la Presidència de la Generalitat i el seu sector públic instrumental, en compliment del que es preveu en els articles 14 i 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, i a fi d'obtindre l'opinió ciutadana i de les organitzacions que puguen veure-se'n afectades, sotmet a consulta pública prèvia els aspectes que s'expressen a continuació relacionats amb l'elaboració i aprovació del mencionat pla estratègic.  
  
  
A) Antecedents  
El Pla estratègic de subvencions de la Presidència de la Generalitat i els seus organismes públics, per al període 2021-2023, va ser aprovat mitjançant la Resolució de 26 de febrer de 2021, de la Presidència de la Generalitat, i publicat en el DOGV núm. 9033, de 03.03.2021.  
B) Problemes que es pretenen solucionar amb la iniciativa  
Mitjançant aquest instrument de caràcter programàtic, que contemplarà totes les subvencions i altres ajudes que concedisquen els òrgans de la Presidència de la Generalitat amb càrrec als pressupostos de la Generalitat, es pretén proporcionar informació no vinculant a la ciutadania sobre la política de despesa en matèria de subvencions, modificable per raons d'eficiència o de contenció de la despesa, i és, per tant, un autèntic instrument d'avaluació de les polítiques subvencionables.  
  
C) Necessitat i oportunitat de la seua aprovació  
Seran objecte de planificació estratègica els procediments de concessió de les subvencions contemplades en l'article 2 de la Llei 38/2003, de 17 de novembre, així com dels altres lliuraments dineraris sense contraprestació que suposen un avantatge econòmic a favor de les persones beneficiàries i que es financen amb càrrec als programes pressupostaris de la Presidència de la Generalitat.  
El Pla estratègic tindrà una duració de tres anys, en el qual participaran tots els òrgans de la Presidència de la Generalitat.  
El Pla estratègic de subvencions tindrà el contingut establit en l'article 12 del Reglament de la Llei 38/2003, de 17 de novembre, general de subvencions, aprovat mitjançant el Reial decret 887/2006, de 21 de juliol.  
D) Objectius de la norma  
L'elaboració i aprovació del Pla estratègic de subvencions, tràmit previ a l'establiment de subvencions en l'àmbit públic que va introduir la Llei general de subvencions, pretén complir els principis d'eficàcia pel que fa als objectius i l'eficiència en l'assignació i utilització de recursos, estretament vinculats a la planificació estratègica, ja que l'eficàcia en la consecució d'objectius queda supeditada a la prèvia definició d'aquests, i l'eficiència en l'assignació i utilització de recursos en l'acció subvencional ha d'anar precedida d'una valoració prèvia dels costos previsibles i de les fonts de finançament, per la qual cosa és precisament el pla estratègic el document administratiu que estableix, respecte de cada política de subvencions, aqueixos objectius i el seu termini de consecució i aqueixos costos i les seues fonts de finançament, i se supedita, en tot cas, a l'acompliment dels objectius d'estabilitat pressupostària.  
  
E) Les possibles solucions alternatives reguladores i no reguladores  
Els plans estratègics de subvencions tenen caràcter programàtic i el seu contingut no crea drets ni obligacions; la seua efectivitat quedarà condicionada a la posada en pràctica de les diferents línies de subvenció i mancant, per tant, de rang normatiu en sentit estricte.  
No cap solució alternativa i tampoc hi ha la possibilitat d'actualitzar el Pla estratègic de subvencions de la Presidència de la Generalitat i els seus organismes públics, per al període 2021-2023, ja que el 31 de desembre de 2023 haurà finalitzat el seu termini de vigència.  
Les aportacions i opinions de la ciutadania es canalitzaran a través del Portal de Participació de la Generalitat, en l'enllaç  
https://gvaparticipa.gva.es/legislation/processes  
Termini d'aportacions: un mes comptat a partir de l'endemà de la publicació d'aquest anunci en el Diari Oficial de la Generalitat Valenciana.  
Conclòs aquest tràmit, s'informarà del resultat de la participació mitjançant una valoració global, que serà publicada en el Portal de Participació de la Generalitat.  
  
València, 16 d'octubre de 2023.- El sotssecretari de la Presidència de la Generalitat: Joaquín Vañó Gironés.